ai4bharat/Pralekha huggingface dataset:
રસાયણ અને ખાતર મંત્રાલય
કેન્દ્રીય મંત્રીમંડળે ખરીફ સિઝન  માટે ફોસ્ફેટિક અને પોટાસિક  ખાતરો માટે પોષક તત્વો આધારિત સબસિડી  દરોને મંજૂરી આપી
NBS – ખરીફ સિઝન 2022 માટે કૅબિનેટ દ્વારા મંજૂર કરાયેલ સબસિડી રૂ. 60,939.23 કરોડ છે
ગયાં વર્ષની સરખામણીમાં પ્રતિ બેગ સબસિડીમાં 50%થી વધુનો વધારો
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ખરીફ સિઝન - 2022  માટે ફોસ્ફેટિક અને પોટાસિક  ખાતરો માટે પોષક તત્ત્વો આધારિત સબસિડી  દરો માટે ખાતર વિભાગની દરખાસ્તને મંજૂરી આપી છે.
નાણાકીય અસરો:
NBS ખરીફ-2022  માટે કૅબિનેટ દ્વારા મંજૂર કરાયેલ સબસિડી રૂ. 60,939.23 કરોડ હશે જેમાં સ્વદેશી ખાતર  માટે નૂર સબસિડી દ્વારા સમર્થન અને DAPનાં સ્વદેશી ઉત્પાદન અને આયાત માટે વધારાનાં સમર્થનનો સમાવેશ થાય છે.
લાભો:
ડી-એમોનિયમ ફોસ્ફેટ  અને તેના કાચા માલના આંતરરાષ્ટ્રીય ભાવમાં વધારો મુખ્યત્વે કેન્દ્ર સરકાર દ્વારા શોષાય છે. કેન્દ્ર સરકારે ડીએપી પર હાલની પ્રતિ બેગ રૂ. 1650ની સબસિડીને બદલે રૂ. 2501 પ્રતિ બેગની સબસિડી આપવાનો નિર્ણય કર્યો છે જે ગયા વર્ષની સબસિડીના દરો કરતાં 50%નો વધારો છે. ડીએપી અને તેના કાચા માલના ભાવમાં થયેલો વધારો આશરે 80%ની રેન્જમાં છે. તે ખેડૂતોને સબસિડાઇઝ્ડ, સસ્તું અને વાજબી દરો પર સૂચિત P એન્ડ K ખાતરો પ્રાપ્ત કરવામાં અને કૃષિ ક્ષેત્રને ટેકો આપવામાં મદદ કરશે.
અમલીકરણ વ્યૂહરચના અને લક્ષ્યો:
ખેડૂતોને પરવડી શકે એવા ભાવે આ ખાતરોની સરળ ઉપલબ્ધતા સુનિશ્ચિત કરવા માટે P એન્ડ K ખાતરો પર સબસિડી ખરીફ સિઝન-2022  માટે NBS દરોના આધારે પૂરી પાડવામાં આવશે.
પૃષ્ઠભૂમિ:
સરકાર ખાતર ઉત્પાદકો/આયાતકારો દ્વારા ખેડૂતોને સબસિડીવાળા ભાવે યુરિયા અને 25 ગ્રેડના પી એન્ડ કે ખાતરો ઉપલબ્ધ કરાવી રહી છે. P એન્ડ K ખાતરો પરની સબસિડી 01.04.2010થી અમલી રીતે NBS યોજના દ્વારા સંચાલિત થાય છે. તેના ખેડૂત મૈત્રીપૂર્ણ અભિગમ અનુસાર, સરકાર ખેડૂતોને પરવડે એવા ભાવે P એન્ડ K ખાતરોની ઉપલબ્ધતા સુનિશ્ચિત કરવા પ્રતિબદ્ધ છે. ખાતર અને ઈનપુટ્સ એટલે કે યુરિયા, ડીએપી, એમઓપી અને સલ્ફરના આંતરરાષ્ટ્રીય ભાવમાં ભારે વધારાને ધ્યાનમાં રાખીને સરકારે ડીએપી સહિતના પી એન્ડ કે ખાતરો પર સબસિડી વધારીને વધેલા ભાવને શોષી લેવાનો નિર્ણય કર્યો છે. ખાતર કંપનીઓને મંજૂર દરો પ્રમાણે સબસિડી આપવામાં આવશે જેથી તેઓ ખેડૂતોને પરવડી શકે એવા ભાવે ખાતર ઉપલબ્ધ કરાવી શકે જે અન્યથા ન હોત.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 147
યુવા બાબતો અને રમત મંત્રાલય
મોટેરા સ્ટેડિયમ ભારત અને ઇગ્લેન્ડ વચ્ચેની ત્રીજી ટેસ્ટ મેચ માટે નવા શણગાર અને નવીનતમ સુવિધાઓ સાથે સજ્જ
આગામી 24 ફેબ્રુઆરીના રોજ કેન્દ્રીય ગૃહ મંત્રી શ્રી અમિત શાહની ખાસ ઉપસ્થિતિમાં રાષ્ટ્રપતિ શ્રી રામનાથ કોવિંદના હસ્તે આ સ્ટેડિયમનું વિધિવત ઉદ્ઘાટન
1.10 લાખ પ્રેક્ષકો બેસવાની ક્ષમતા સાથે વિશ્વનું સૌથી મોટા ક્રિકેટ સ્ટેડિયમનું ગૌરવ મોટેરાને
હવે મેલબોર્ન નહીં, મોટેરા બન્યું છે વર્લ્ડ નંબરવન. ક્રિકેટ વિશ્વનું સૌથી મોટું અમદાવાદના સાબરમતી ખાતે આવેલું, મોટેરા સ્ટેડિયમ ભારત અને ઈંગ્લેન્ડ વચ્ચેની ત્રીજી ટેસ્ટ મેચ માટે નવા શણગાર અને નવીનતમ સુવિધાઓ સાથે સજ્જ થયું છે. આગામી 24 ફેબ્રુઆરીના રોજ કેન્દ્રીય ગૃહ મંત્રી શ્રી અમિત શાહની ખાસ ઉપસ્થિતિમાં રાષ્ટ્રપતિ શ્રી રામનાથ કોવિંદ આ સ્ટેડિયમનું વિધિવત ઉદ્ઘાટન કરશે ત્યારે રાજ્ય સહિત દેશભરમાં ઉત્સવનો માહોલ સર્જાશે.
અમદાવાદનું સરદાર પટેલ મોટેરા સ્ટેડિયમ 63 એકર જમીનમાં પથરાયેલું છે, જેમા 1.10 લાખ લોકોની બેસવાની ક્ષમતા છે. વર્તમાનમાં વિશ્વનું સૌથી મોટું ક્રિકેટ સ્ટેડિયમ મેલબોર્નનું છે. જેમાં એક સાથે 90,000 લોકો બેસી શકે છે. ગુજરાતમાં બનેલી વિશ્વની સૌથી મોટી પ્રતિમા 'સ્ટેચ્યુ ઓફ યુનિટી' બાદ હવે રાજ્ય ક્રિકેટમાં વિશ્વનાં સૌથી મોટા સ્ટેડિયમનો રેકોર્ડ બનાવવા જઈ રહ્યું છે. અંદાજિત રૂ. 8૦૦ કરોડનાં ખર્ચે નિર્માણ પામેલ આ સ્ટેડિયમની સુંદરતા બેનમૂન છે. સ્ટેચ્યુ ઓફ યુનિટીનું અત્યંત ટૂંકા ગાળા 5 વર્ષમાં નિર્માણ કરનારી લાર્સન એન્ડ ટુર્બો  કંપની દ્વારા આ સ્ટેડિયમનું નિર્માણ કરવામાં આવ્યું છે.
પ્રધાનમંત્રી શ્રી નરેન્દ્ર મોદીના ડ્રીમ પ્રોજેક્ટ સમા આ સ્ટેડિયમના પરિસરમાં ૭૬ કોર્પોરેટ બોક્ષ, ઓલિમ્પિક સાઈઝનો સ્વીમીંગ પુલ, ઇન્ડોર એકેડેમી, ખેલાડીઓ માટે ચાર ડ્રેસિંગ રૂમ્સ, ફૂડ કોર્ટ તથા જી.સી.એ. ક્લબ હાઉસ પણ તૈયાર કરાયું છે.
સ્ટેડિયમમાં છ લાલ અને પાંચ કાળી માટીની કુલ 11 પીચ તૈયાર કરાઈ છે. મુખ્ય અને પ્રેક્ટીસ પીચ માટે બંને પ્રકારની માટીનો ઉપયોગ કરાયો હોય એવું આ પ્રથમ સ્ટેડિયમ છે. વરસાદની સ્થિતિમાં માત્ર 30 મીનીટમાં જ પીચ સૂકાઈ જાય એવી વ્યવસ્થા છે. અત્યાધુનિક LED ફ્લડલાઈટસ વાતાવરણને ગરમ નહિ કરે અને ક્રિકેટરો સાથે પ્રેક્ષકોને પણ રાહત થશે. આ સ્ટેડિયમની એક નવીન વિશેષતા એ છે કે નવ મીટરની ઊંચાઈનું ૩૬૦ ડિગ્રી પોડિયમ કોનકોર્સ પ્રેક્ષકોની અવરજવરને તો સરળ બનાવે છે જ, સાથે સાથે કોઈ પણ સ્ટેન્ડમાંથી મેચ નિહાળનારને એક સમાન વ્યૂ મળી રહે છે. જે કોર્પોરેટ બોક્ષ તૈયાર કરાયા છે તેમાં પ્રત્યેકની બેઠક ક્ષમતા 25 ની છે. 150 ટનના એરકુલીંગ ટાવર્સ સ્ટેડિયમનો ક્લોઝ ઇન ભાગ સેન્ટ્રલી એરકન્ડીશન્ડ રાખશે. બંન્ને ટીમના ખેલાડીઓની જરૂરીયાત મુજબ વિશાળ ડ્રેસિંગ રૂમ બનાવવામાં બનાવ્યા છે. બંને ટીમ માટે અલગ અલગ અત્યાધુનિક જિમ બનાવાયા છે. ખેલાડીઓ અને વી.આઈ.પી. પ્રવેશ પાસે ખાસ લોન્જ બનાવવામાં આવી છે. ઓટોગ્રાફ ગેલેરીમા સ્ટેડિયમમાં અત્યાર સુધી રમાયેલ આઈ.પી.એલ. અને વર્લ્ડ કપની મેચોની ટીમોના ખેલાડીઓના ઓટોગ્રાફવાળા બેટનું કલેક્શન આકર્ષણનું કેન્દ્ર છે. વિશ્વના નામાંકિત ક્રિકેટરોની તસવીરો સાથેનું “હોલ ઓફ ફેમ” સ્ટેડિયમનું એક નજરાણું છે.
ઉલ્લેખનીય છે કે વર્ષ 2016માં મોટેરા સ્ટેડિયમને તોડી પાડવામાં આવ્યું ત્યારે મોટેરા સ્ટેડિયમની દર્શક ક્ષમતા 54,000 હતી. ગુજરાત ક્રિકેટ એસોસિએશન દ્વારા નવું અને અત્યાધુનિક અને સંપૂર્ણ સુવિધાયુક્ત સ્ટેડિયમ બનાવવા માટે જાન્યુઆરી, 2018માં નવા સ્ટેડિયમનો પાયો નાખવામાં આવ્યો હતો. માત્ર બે વર્ષના ટૂંકા ગાળામાં તૈયાર થયેલું આ સ્ટેડિયમ ગુજરાતની યશકલગીમાં એક વધુ પીંછું બની રહ્યું છે.
DK/SD
(Visitor Counter : 117
રેલવે મંત્રાલય
રેલવે અને C-DoT જાહેર સલામતી અને સુરક્ષા સેવાઓ માટે ભારતીય રેલવેમાં ટેલિકોમ્યુનિકેશનના આધુનિકીકરણ માટે સાથે મળીને કામ કરશે
રેલવેમાં C-DOTના ટેલિકોમ સોલ્યુશન્સ અને સેવાઓની ડિલિવરી અને અમલીકરણમાં ટેલિકોમ્યુનિકેશન સુવિધાઓની જોગવાઈ માટે એમઓયુ પર હસ્તાક્ષર કર્યા
રેલવે મંત્રાલયે બુધવાર, 27મી એપ્રિલ, 2022ના રોજ સેન્ટર ફોર ડેવલપમેન્ટ ઓફ ટેલીમેટિક્સ  સાથે સમજૂતીના મેમોરેન્ડમ પર હસ્તાક્ષર કર્યા હતા જેથી ડિલિવરી અને ટેલિકમ્યુનિકેશન સુવિધાઓની જોગવાઈના સંદર્ભમાં સંકલન અને સંસાધનોની વહેંચણી અને રેલવેમાં C-DOT ના ટેલિકોમ સોલ્યુશન્સ અને સેવાઓના અમલ માટે મજબૂત સહયોગી કાર્યકારી ભાગીદારી સ્થાપિત કરી શકાય.
આ એમઓયુ સાથે, સીડીઓટી અને રેલવે મંત્રાલય વૈશ્વિક ધોરણોને અનુસરીને એલટીઈ-આરનો ઉપયોગ કરીને ભારતીય રેલવેમાં ટેલિકોમ્યુનિકેશનના આધુનિકીકરણ માટે અને મેક ઇન ઈન્ડિયા  નીતિ અનુસાર ભારતીય રેલવેમાં 5G ઉપયોગના કેસો, ઈન્ટરનેટ ઓફ થિંગ્સ / મશીન ટુ મશીન  એપ્લિકેશન્સ, યુનિફાઈડ નેટવર્ક મેનેજમેન્ટ સિસ્ટમ, OFC મોનિટરિંગ/નેટવર્ક મેનેજમેન્ટ સિસ્ટમ , વીડિયો કોન્ફરન્સ સોફ્ટવેર , ચેટિંગ એપ્લિકેશન, રાઉટર્સ, સ્વિચ અને ટૂંક સમયમાં સાથે મળીને કામ કરશે.
એમઓયુ પર હસ્તાક્ષર સમારોહમાં સી-ડોટના એક્ઝિક્યુટિવ ડાયરેક્ટર શ્રી રાજકુમાર ઉપાધ્યાય અને શ્રીમતી અરુણા સિંઘ, વધારાના સભ્ય/ટેલિકોમ/રેલવે બોર્ડ, બંને સંસ્થાઓના અન્ય વરિષ્ઠ અધિકારીઓએ હાજરી આપી હતી.
C-DOT અને રેલવે મંત્રાલય વચ્ચેનો તાલમેલ ટ્રેન સંચાલન, જાહેર સલામતી અને સુરક્ષા એપ્લિકેશનો માટે સ્વદેશી સસ્તું ટેલિકોમ સાધનો અને સેવાઓ પૂરી પાડવામાં મદદ કરશે અને માલિકીની કુલ કિંમત ઘટાડશે, ભારત સરકારની મેક ઇન ઇન્ડિયા પહેલને વેગ આપશે અને દેશમાં ડિજિટલ વિભાજનને દૂર કરવામાં મદદ કરશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
ઉપરાષ્ટ્રપતિ સચિવાલય
ઉપરાષ્ટ્રપતિએ રાષ્ટ્રપતિને તેમના જન્મદિવસ પર શુભેચ્છા પાઠવી
ઉપરાષ્ટ્રપતિ, શ્રી જગદીપ ધનખર અને ડૉ. સુદેશ ધનખરે આજે ભારતના રાષ્ટ્રપતિ શ્રીમતી દ્રૌપદી મુર્મુજીને જન્મદિવસની શુભેચ્છા પાઠવવા માટે રાષ્ટ્રપતિ ભવનની મુલાકાત લીધી હતી.
પાછળથી એક ટ્વિટમાં, ઉપરાષ્ટ્રપતિએ કહ્યું;
“માનનીય રાષ્ટ્રપતિ શ્રીમતી દ્રૌપદી મુર્મુજીને જન્મદિવસની શુભેચ્છાઓ. તેમને સારા સ્વાસ્થ્ય અને ધૈર્યના આશીર્વાદ મળે કેમ કે તેઓ કૃપા અને જ્ઞાન સાથે આપણા રાષ્ટ્રનું માર્ગદર્શન કરતાં રહે"
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 212.52 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 12,90,443 ડોઝ આપવામાં આવ્યા
ભારતમાં સક્રિય કેસનું ભારણ 62,748 થયું
સક્રિય કેસનું ભારણ હાલમાં 0.14% છે
સાજા થવાનો દર હાલમાં 98.67% નોંધાયો
છેલ્લા 24 કલાકમાં 9,828 દર્દીઓ સાજા થયા, કુલ વધીને 4,38,45,680 દર્દીઓ સાજા થયા
છેલ્લા 24 કલાકમાં ભારતમાં 7,946 નવા કેસ નોંધાયા
દૈનિક પોઝિટિવીટી દર 2.98% પહોંચ્યો
સાપ્તાહિક પોઝિટિવીટી દર હાલમાં 2.57% છે
કુલ 88.61 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,66,477 ટેસ્ટ કરાયા
YP/GP/NP
Ministry of Health and Family Welfare, COVID-19, UPDATE, vaccine doses
(Visitor Counter : 119
મહિલા અને બાળ વિકાસ મંત્રાલય
પ્રધાનમંત્રી રાષ્ટ્રીય બાલ પુરસ્કાર માટેની છેલ્લી તારીખ 31મી ઓગસ્ટ, 2023 સુધી લંબાવવામાં આવી
WCD મંત્રાલયે પ્રધાનમંત્રી રાષ્ટ્રીય બાલ પુરસ્કાર માટેની છેલ્લી તારીખ 31મી જુલાઈ, 2023થી વધારીને 31મી ઓગસ્ટ, 2023 કરી છે.
સામાન્ય જનતાની માહિતી માટે છે કે પ્રધાનમંત્રી રાષ્ટ્રીય બાલ પુરસ્કાર , 2024 માટેની અરજીઓ હવે નેશનલ એવોર્ડ્સ પોર્ટલ https://awards.gov.in) પર શરૂ થઈ છે. આ પુરસ્કારો બહાદુરી, રમતગમત, સમાજ સેવા, વિજ્ઞાન અને ટેકનોલોજી, પર્યાવરણ, કલા અને સંસ્કૃતિ અને નવીનતાના ક્ષેત્રોમાં આપવામાં આવે છે, જે રાષ્ટ્રીય સ્તરે માન્યતાને પાત્ર છે.
કોઈપણ બાળક, જે ભારતીય નાગરિક છે અને ભારતમાં રહે છે, અને 18 વર્ષથી વધુ ન હોય  એવોર્ડ માટે અરજી કરી શકે છે. અન્ય કોઈપણ વ્યક્તિ, લાયક બાળકને એવોર્ડ માટે નોમિનેટ કરી શકે છે. PMRBP માટેની અરજીઓ આ હેતુ માટે રચાયેલ ઓનલાઈન પોર્ટલ https://awards.gov.in પર જ પ્રાપ્ત થશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી આવતીકાલે મનોરમા ન્યુઝ કોન્ક્લેવ 2019ને સંબોધિત કરશે
પ્રધાનમંત્રી શ્રી નરેન્દ્ર મોદી આવતીકાલે, 30 ઓગસ્ટ, 2019ના રોજ સવારે 10 કલાકે વીડિયો કોન્ફરેન્સ દ્વારા મનોરમા ન્યુઝ કોન્ક્લેવ 2019ને સંબોધિત કરશે. આ કોન્ક્લેવનું આયોજન મલાયલા મનોરમા કંપની લિમીટેડ દ્વારા કોચી ખાતે થઈ રહ્યું છે.
GP/RP
(Visitor Counter : 87
મંત્રીમંડળ
મંત્રીમંડળે વસ્તુ અને સેવા કર માળખામાં સરકારની માલિકી વધારવા અને વર્તમાન માળખાને ટ્રાન્જીશનલ પ્લાન સાથે બદલી નાખવાની મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે વસ્તુ અને સેવા કર નેટવર્કમાં  સરકારની માલિકીને વધારવા અને વર્તમાન માળખાને ટ્રાન્જીશનલ પ્લાન સાથે નીચે મુજબ બદલવા માટે મંજૂરી આપી દીધી છે:
- જીએસટીએનમાં બિન સરકારી સંસ્થાઓ દ્વારા રાખવામાં આવેલી સંપૂર્ણ 51 ટકા ઇક્વિટીનું સંપાદન માલિકી કેન્દ્ર અને રાજ્ય સરકાર દ્વારા સરખા ભાગે કરવામાં આવશે અને જીએસટીએન બોર્ડને ખાનગી કંપનીઓ દ્વારા હસ્તગત કરાયેલ ઇક્વિટીને જપ્ત કરવાની પ્રક્રિયા હાથ ધરવાની પરવાનગી અપાશે.
- જીએસટીએનનું પુનર્ગઠન, જેમાં 100 ટકા સરકારી માલિકી હશે અને કેન્દ્ર  અને રાજ્યો  વચ્ચે ઇક્વિટી માળખું રહેશે.
- જીએસટીએન બોર્ડની વર્તમાન રચનામાં પરિવર્તનની પરવાનગી આપી કેન્દ્ર તથા રાજ્યોમાંથી ત્રણ ડાયરેક્ટર, બોર્ડ ઑફ ડાયરેક્ટર્સ દ્વારા નામાંકિત ત્રણ અન્ય સ્વતંત્ર ડાયરેક્ટર તેમજ એક ચેરમેન અને સીઈઓ. આમ, કુલ ડાયરેક્ટરની સંખ્યા 11 છે.
NP/J.Khunt/GP/RP
(Visitor Counter : 102
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 212.39 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 22,50,854 ડોઝ આપવામાં આવ્યા
ભારતમાં સક્રિય કેસનું ભારણ 64,667 થયું
સક્રિય કેસનું ભારણ હાલમાં 0.15% છે
સાજા થવાનો દર હાલમાં 98.67% નોંધાયો
છેલ્લા 24 કલાકમાં 10,828 દર્દીઓ સાજા થયા, કુલ વધીને 4,38,35,852 દર્દીઓ સાજા થયા
છેલ્લા 24 કલાકમાં ભારતમાં 7,231 નવા કેસ નોંધાયા
દૈનિક પોઝિટિવીટી દર 2.05% પહોંચ્યો
સાપ્તાહિક પોઝિટિવીટી દર હાલમાં 2.55% છે
કુલ 88.58 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,52,166 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
પ્રધાનમંત્રીનું કાર્યાલય
પ્રધાનમંત્રીએ કોરોનાની રસી વિકસાવવા, દવાનું સંશોધન કરવા, નિદાન અને પરીક્ષણ કરવા અંગે ટાસ્ક ફોર્સ સાથે બેઠક કરી
પ્રધાનમંત્રીએ ભારતના રસી વિકસાવવાના, દવા શોધવાના, નિદાન અને પરીક્ષણ કરવાના પ્રયાસોની હાલની સ્થિતિની વિગતવાર સમીક્ષા કરી હતી. ભારતમાં રસી બનાવતી કંપનીઓ એમની ગુણવત્તા, ઉત્પાદન ક્ષમતા અને આંતરરાષ્ટ્રીય સ્તરે કામગીરી માટે પ્રસિદ્ધ છે. અત્યારે આ કંપનીઓ રસી વિકાસ સંશોધનના પ્રાથમિક તબક્કામાં ઇનોવેટર્સ તરીકે આગળ આવી છે. એ જ રીતે ભારતીય શિક્ષાવિદો, વૈજ્ઞાનિકો અને સ્ટાર્ટ-અપ્સ પણ આ ક્ષેત્રમાં પથપ્રદર્શક છે. ભારતમાં અત્યારે 30થી વધારે રસીઓ કોરોના રસી વિકસાવવાનાં વિવિધ તબક્કામાં છે, જેમાંથી થોડી રસીઓ પરીક્ષણના તબક્કામાંથી પસાર થઈ રહી છે.
એ જ રીતે દવાનો વિકાસ કરવા ત્રિપાંખિયો અભિગમ વિકસાવવામાં આવ્યો છે. પ્રથમ, હાલની દવાઓનો ઉપયોગ નવા ઉદ્દેશ માટે કરવો. આ કેટેગરીમાં ઓછામાં ઓછી ચાર દવાઓનું સંશ્લેષણ અને પરીક્ષણ થઈ રહ્યું છે. બીજું, નવી પ્રતિનિધિ દવાઓ વિકસાવવી અને અણુ કે પરમાણુને પ્રયોગશાળામાં વેરિફિકેશન સાથે અતિ સક્ષમ કમ્પ્યુટેશનલ અભિગમ સાથે જોડીને આગળ વધારવામાં આવે છે. ત્રણ, વાયરલવિરોધી ગુણો માટે પ્લાન્ટમાં અર્ક અને ઉત્પાદનોની ચકાસણી ચાલુ છે.
નિદાન અને પરીક્ષણમાં કેટલીક શૈક્ષણિક સંશોધન સંસ્થાઓ અને સ્ટાર્ટઅપ્સે નવા ટેસ્ટ વિકસાવ્યાં છે, જે આરટી-પીસીઆર અભિગમ અને એન્ટિબોડી નિદાન એમ બંને પ્રકારની પ્રક્રિયા ધરાવે છે. આ ઉપરાંત દેશભરની પ્રયોગશાળાઓને એકબીજા સાથે જોડવાથી આ બંને પ્રકારનાં પરીક્ષણો માટેની ક્ષમતામાં મોટો વધારો થયો છે. ટેસ્ટિંગ માટે રિએજન્ટોને મોકલવાની સમસ્યાનું સમાધાન ભારતીય સ્ટાર્ટ-અપ્સ અને ઉદ્યોગના કન્સોર્ટિયાએ કર્યું છે, જેથી હાલની જરૂરિયાતો પૂર્ણ થઈ છે. અત્યારે આ ક્ષેત્રમાં લાંબા ગાળાના ઉદ્યોગને વિકસાવવા માટે રહેલી સંભવિતતા પર ભાર મૂકવામાં પણ આવ્યો છે.
પ્રધાનમંત્રીએ આ સમીક્ષામાં એકેડમિયા, ઉદ્યોગ અને સરકારના એકમંચ પર આવવાના અભિગમને અસાધારણ ગણાવ્યો હતો, જેથી નિયમનકારક પ્રક્રિયા ઝડપી, પણ અસરકારક બને. પ્રધાનમંત્રી એવી ઇચ્છા વ્યક્ત કરી હતી કે, આ પ્રકારનું સંકલન અને ઝડપને સ્ટાન્ડર્ડ ઓપરેટિંગ પ્રોસીજર માં સામેલ કરવી જોઈએ. તેમણે ભાર મૂક્યો હતો કે, અત્યારે કટોકટીમાં જે શક્ય છે એ આપણા નિયમિત વૈજ્ઞાનિક કાર્યોનો ભાગ બને એવો પ્રયાસ કરવો જોઈએ.
દવાનું સંશોધન કરવાની પ્રક્રિયામાં કમ્પ્યુટર સાયન્સ, કેમિસ્ટ્રી અને બાયોટેકનોલોજીના વૈજ્ઞાનિકો સંયુક્તપણએ કામ કરી રહ્યાં છે. આ અભિગમની પ્રશંસા કરીને પ્રધાનમંત્રીએ આ વિષય પર હેકેથોન યોજવાનું, કમ્પ્યુટર સાયન્સને પ્રયોગશાળામાં સંશ્લેષણ અને પરીક્ષણ સાથે જોડવાનું સૂચન કર્યું હતું. હેકેથોનમાંથી સફળ ઉમેદવારને એના વિચારને આગળ વધારવા અને મોટા પાયે અજમાવવા સ્ટાર્ટ-અપ્સ દ્વારા લઈ શકાશે.
પ્રધાનમંત્રીએ ઉમેર્યું હતું કે, ભારતીય વૈજ્ઞાનિકો બેઝિકથી એપ્લાઇડ સાયન્સમાં નવીન અને સાચી રીતે ઉદ્યોગો સાથે ખભેખભો મિલાવીને કામ કરી રહ્યાં છે. આ બાબત ખરેખર આનંદદાયક છે. આગળ જતાં આપણો આ પ્રકારનો ઓરિજિનલ, સન્માનયુક્ત અને અર્થપૂર્ણ અભિગમ જળવાઈ રહેવો જોઈએ. પછી જ આપણે વિજ્ઞાનની દુનિયામાં શ્રેષ્ઠ દેશોની હરોળમાં સ્થાન મેળવી શકીશું.
GP/DS
(
પ્રધાનમંત્રીનું કાર્યાલય
પ્રધાનમંત્રી શ્રીએ રાષ્ટ્રપતિનો લેખ શેર કર્યો
પ્રધાનમંત્રી શ્રી નરેન્દ્ર મોદીએ આજે આંતરરાષ્ટ્રીય મહિલા દિવસ નિમિત્તે રાષ્ટ્રપતિ શ્રીમતી દ્રૌપદી મુર્મુનો લેખ શેર કર્યો હતો. લેખ "હર સ્ટોરી, માય સ્ટોરી - શા માટે હું લૈંગિક ન્યાય વિશે આશાવાદી છું" ભારતીય મહિલાઓની અદમ્ય ભાવના અને તેની પોતાની સફર વિશે છે.
પ્રધાનમંત્રીએ ટ્વીટ કર્યું:
"ત્રિપુરાથી પાછા ફરતી વખતે, મેં આ લેખ વાંચ્યો અને તે ખૂબ જ પ્રેરક લાગ્યો. હું અન્ય લોકોને પણ તે વાંચવા માટે વિનંતી કરીશ. મહિલા દિવસ પર, તે એક ખૂબ જ પ્રેરણાદાયી વ્યક્તિની જીવન યાત્રાનો ઉલ્લેખ કરે છે જેમણે પોતાનું જીવન સેવા માટે સમર્પિત કર્યું હતું અને ભારતના રાષ્ટ્રપતિ બનીને ઉભરી આવ્યા."
YP/GP/JD
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતની સાજા થયેલા દર્દીઓની કુલ સંખ્યા 50 લાખના સીમાચિહ્નને પાર
- છેલ્લા 10 લાખ સાજા થયેલા દર્દીઓની સંખ્યા માત્ર 11 દિવસમાં થઇ છે
- સક્રિય કેસ કરતા સાજા થયેલા કેસની સંખ્યા 5 ગણા કરતા વધારે
- દેશમાં છેલ્લા 24 કલાકમાં 74,893 દર્દીઓ સ્વસ્થ થયા છે.

Press Information Bureau
Ministry of Information and Broadcasting
Government of India
ભારતની સાજા થયેલા દર્દીઓની કુલ સંખ્યા 50 લાખના સીમાચિહ્નને પાર,છેલ્લા 10 લાખ સાજા થયેલા દર્દીઓની સંખ્યા માત્ર 11 દિવસમાં થઇ છે, સક્રિય કેસ કરતા સાજા થયેલા કેસની સંખ્યા 5 ગણા કરતા વધારે
વધુ વિગતો માટે : https://pib.gov.in/PressReleasePage.aspx?PRID=1659721
મન કી બાત 2.0ના 16મા એપિસોડમાં પ્રધાનમંત્રીના સંબોધનનો મૂળપાઠ 
વધુ વિગતો માટે : https://pib.gov.in/PressReleasePage.aspx?PRID=1659497
પ્રધાનમંત્રીએ ભારતના ખેડૂતોની પ્રશંસા કરી
વધુ વિગતો માટે : https://pib.gov.in/PressReleasePage.aspx?PRID=1659556
રવિવાર સંવાદ -3 દરમિયાન ડો હર્ષ વર્ધને સોશિયલ મીડિયા યુઝર્સ સાથે વાર્તાલાપ કર્યો
વધુ વિગતો માટે : https://pib.gov.in/PressReleseDetail.aspx?PRID=1659583
આરોગ્ય મંત્રાલયની ‘ઈ-સંજીવની’ ટેલિમેડિસિન સેવાએ એક સીમાચિહ્ન પાર કર્યું
વધુ વિગતો માટે : https://pib.gov.in/PressReleasePage.aspx?PRID=1659282
પ્રવાહી મેડિકલ ઓક્સિજન અને મેડિકલ ઓક્સિજન સિલિન્ડરોના ભાવમાં ઘટાડો કરવા એનપીપીએ દરમિયાનગરી કરી
વધુ વિગતો માટે : https://pib.gov.in/PressReleasePage.aspx?PRID=1659266
ફોર્ટિસ હેલ્થકેર દ્વારા એમ.એસ.એસ. આરોગ્ય અને પરિવાર કલ્યાણ શ્રી અશ્વિનીકુમાર ચૌબેની ઉપસ્થિતિમાં સી.એસ.આર. ફંડમાંથી રૂપિયા 2.5 કરોડનો ચેક આઇ.સી.એમ.આર. ને અર્પણ કર્યો
વધુ વિગતો માટે : https://pib.gov.in/PressReleasePage.aspx?PRID=1659305
FACT CHECK
(Visitor Counter : 160
પ્રધાનમંત્રીનું કાર્યાલય
પીએમએ પેરા ટેબલ ટેનિસમાં બ્રોન્ઝ મેડલ જીતવા બદલ સોનલ પટેલને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બર્મિંગહામ CWG 2022માં પેરા ટેબલ ટેનિસમાં બ્રોન્ઝ મેડલ જીતવા બદલ સોનલ પટેલને અભિનંદન પાઠવ્યા છે.
એક ટ્વીટમાં પ્રધાનમંત્રીએ કહ્યું;
"જ્યારે પ્રતિભા, સ્વભાવ અને મક્કમતાનો સમન્વય થાય છે, ત્યારે કશું જ અશક્ય નથી. સોનલ પટેલે પેરા ટેબલ ટેનિસમાં બ્રોન્ઝ મેડલ જીતીને આ વાત અક્ષરશઃ પુરવાર કરી દીધી છે. તેણીને અભિનંદન. હું પ્રાર્થના કરું છું કે તે આવનારા સમયમાં પણ પોતાની જાતને અલગ પાડતી રહે. # Cheer4India"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બહેરીનના રાજા સાથે ટેલીફોન પર વાત કરી
પ્રધાનમંત્રી શ્રી નરેન્દ્ર મોદીએ આજે બહેરીનના રાજા મહામહિમ હમાદ બિન ઇસા અલ ખલીફા સાથે ટેલીફોન પર વાતચીત કરી હતી.
બંને મહાનુભવોએ હાલમાં ચાલી રહેલી કોવિડ-19 સ્વાસ્થ્ય સંકટ અને તેના કારણે માલપરિવહનની સાંકળ તેમજ આર્થિક બજારો સહિત અન્ય પરિબળો પર થનારી અસરો અંગે વિગતે ચર્ચા કરી હતી.
મહામહિમ રાજાએ પ્રધાનમંત્રીને ખાતરી આપી હતી કે, વર્તમાન સ્વાસ્થ્ય સંકટના સમયમાં બહેરીનમાં વસતા વિશાળ ભારતીય સમુદાયની સુખાકારી માટે તેઓ વ્યક્તિગત રીતે ધ્યાન આપી રહ્યા છે. બિન-નિવાસી ભારતી પ્રત્યે બહેરીનના સત્તાધીશો દ્વારા હંમેશા રાખવામાં આવતી લાગણી અને સંભાળના કારણે પ્રધાનમંત્રીએ દિલથી પ્રશંસા કરી હતી.
બંને નેતાઓ સંમત થયા હતા કે, કોવિડ-19ના કારણે ઉભા થયેલા પડકારોનો સામનો કરવા માટે તેમના અધિકારીઓ નિયમિત એકબીજાના સંપર્કમાં રહેશે અને જરૂર જણાય ત્યાં પૂરતા પ્રમાણમાં પારસ્પરિક સહયોગ આપશે.
પ્રધાનમંત્રીએ મહામહિમ રાજાને કહ્યું હતું કે, ભારત બહેરીનને પોતાની મૈત્રી વધારવા માટે મહત્વપૂર્ણ સહભાગી માને છે. તેમણે ગત વર્ષે બહેરીનની પોતાની મુલાકાતને ઉષ્માપૂર્ણ રીતે યાદ કરી હતી.
RP
(
ગૃહ મંત્રાલય
પૂર્વ રાષ્ટ્રપતિ શ્રી પ્રણવ મુખરજીની યાદમાં સાત દિવસનો રાજકીય શોક પાળવામાં આવશે
ભારત સરકારે 31 ઓગસ્ટ, 2020ના રોજ નવી દિલ્હીની આર્મી રિસર્ચ એન્ડ રેફરલ હોસ્પિટલમાં ભારતના પૂર્વ રાષ્ટ્રપતિ શ્રી પ્રણવ મુખરજીના દુઃખદ અવસાનની જાહેરાત કરી છે.
દિવંગત મહાનુભાવના સન્માનમાં 31 ઓગસ્ટ, 2020થી 6 સપ્ટેમ્બર, 2020 સુધી દેશભરમાં 7 દિવસનો રાજકીય શોક પાળવાનો નિર્ણય કરવામાં આવ્યો છે, જેમાં આ બંને દિવસ સામેલ હશે. રાજકીય શોકના સમયગાળા દરમિયાન રાષ્ટ્રીય ધ્વજ ભારતના તમામ ભવનોમાં જ્યાં નિયમિત રીતે લહેરાવવામાં આવે છે ત્યાં અડધી કાઠીએ ફરકાવવામાં આવશે અને ત્યાં કોઈ પણ સત્તાવાર મનોરંજન કાર્યક્રમ યોજવામાં આવશે નહીં.
તેમની રાજકીય અંત્યેષ્ટિ સંસ્કાર માટેની તારીખ, સમય અને સ્થળની માહિતી પછીથી સૂચિત કરવામાં આવશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સિટી ગેસ ડિસ્ટ્રિબ્યુશન નેટવર્કમાં પ્રગતિની પ્રશંસા કરી
સિટી ગેસ ડિસ્ટ્રિબ્યુશન નેટવર્ક હવે 630 જિલ્લાઓને આવરી લે છે, જે 2014માં 66 હતા
પ્રધાનમંત્રી શ્રી નરેન્દ્ર મોદીએ કવરેજ સુધારવા માટે સિટી ગેસ ડિસ્ટ્રિબ્યુશન નેટવર્ક સાથે સંકળાયેલા તમામ લોકોની પ્રશંસા કરી હતી.
પેટ્રોલિયમ અને પ્રાકૃતિક ગેસના કેન્દ્રીય મંત્રી શ્રી હરદીપ સિંહ પુરીએ એક ટ્વીટ કરીને માહિતી આપી હતી કે સિટી ગેસ ડિસ્ટ્રિબ્યુશન નેટવર્કે અનુકૂળ અને સસ્તું ઇંધણ પ્રદાન કરવા માટે મોટા પગલા લીધા છે. 2014માં માત્ર 66 જિલ્લાઓમાંથી, CGD નેટવર્ક 2023માં 630 જિલ્લાઓને આવરી લે છે; સ્થાનિક PNG કનેક્શનની સંખ્યા 2014માં માત્ર 25.40 લાખ હતી તે હવે વધીને 103.93 લાખ થઈ ગઈ છે.
કેન્દ્રીય મંત્રીના ટ્વીટના જવાબમાં, પ્રધાનમંત્રીએ ટ્વીટ કર્યું;
"આ સારા આંકડા છે. આ કવરેજને સાકાર કરવા માટે વર્ષોથી સખત મહેનત કરનારા તમામ લોકોની હું પ્રશંસા કરું છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થાનાં સંશોધનને મંજૂરી આપી દીધી
નવી દિલ્હી, 11-04-2018
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા કેન્દ્રિય મંત્રીમંડળે કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થામાં સંશોધનને મંજૂરી આપી દીધી છે. તેનાથી ઉપરાજ્યપાલોનાં પગાર અને ભથ્થા ભારત સરકારનાં સચિવને સમકક્ષ થઈ જશે.
વિગત:
મંત્રીમંડળે કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થાં 1 જાન્યુઆરી, 2016થી મોંઘવારી ભથ્થું, દર મહિને રૂ. 4000નાં દરથી સત્કાર ભથ્થું અને સ્થાનિક ભથ્થાને જોડીને દર મહિને પ્રાપ્ત થનાર રૂ. 80,000 થી વધારીને નું મોંઘવારી ભથ્થું, દર મહિને સત્કાર ભથ્થું રૂ. 4,000 અને ભારત સરકારનાં સચિવ રેન્કનાં અધિકારીઓને મળનાર સ્થાનિક ભથ્થાની સાથે દર મહિને રૂ. 2,25,000 કરવાનાં પ્રસ્તાવની મંજૂરી આપી દીધી છે. તે એવી શરતને આધીન રહેશે કે કુલ ભથ્થા  રાજ્યના રાજ્યપાલ દ્વારા પ્રાપ્ત કરવામાં આવતા કુલ વળતર કરતાં વધી જશે નહીં.
પૃષ્ઠભૂમિ:
કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થા ભારત સરકારનાં સચિવ રેન્કનાં અધિકારીઓને સમકક્ષ થાય છે. છેલ્લી વખત 1 જાન્યુઆરી, 2006નાં રોજ કેન્દ્રશાસિત પ્રદેશોનાં ઉપરાજ્યપાલોનાં પગાર અને ભથ્થામાં સુધારો કરવામાં આવ્યો હતો. આ સુધારા સાથે ઉપરાજ્યપાલોનો પગાર અને ભથ્થું દર મહિને રૂ. 26,000 થી વધારીને મોંઘવારી ભથ્થું, દર મહિને સત્કાર ભથ્થું રૂ. 4,000 અને સ્થાનિક ભથ્થાને મેળવીને દર મહિને રૂ. 80,000 કરવામાં આવ્યું હતું.
ભારત સરકાર દ્વારા સચિવ રેન્કનાં અધિકારીઓનો પગાર 1-1-2016થી સીસીએસ  પગાર નિયમ, 2016 અનુસાર દર મહિને રૂ. 80,000થી વધારીને દર મહિને રૂ. 2,25,000 કરવામાં આવ્યો છે.
J.Khunt/GP
(Visitor Counter : 108
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 201.21 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 6.29 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,01,21,42,325
|
|
બાકી ઉપલબ્ધ
|
|
6,29,02,190
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 201.21 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 6.29 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 74
પ્રવાસન મંત્રાલય
નોવલ કોરોના વાયરસને પગલે આંદામાન અને નિકોબાર પ્રશાસને સાવચેતીના પગલા તરીકે 16 થી 26 માર્ચ 2020 સુધી તમામ પર્યટન સ્થળોને બંધ રાખવાનો નિર્ણય લીધો
નોવલ કોરોનાવાયરસના પ્રકોપને ધ્યાનમાં લેતા આંદામાન અને નિકોબાર પ્રશાસને સાવચેતીના પગલા સ્વરૂપે મોટા નિર્ણયો લીધા છે. દરિયા કિનારાનાં સ્થળો, ઇકો-ટુરિઝમ સ્પૉટ અને વોટર સ્પોર્ટ્સ 16 માર્ચ, 2020થી બંધ રહેશે.
આંદામાન અને નિકોબાર વહીવટીતંત્રે 16 થી 26 માર્ચ સુધીમાં ટાપુઓના તમામ પર્યટન સ્થળો બંધ રાખવાના આદેશ જાહેર કર્યા છે. ઉપરોક્ત સમયગાળા દરમિયાન તમામ પર્યટકોને આંદામાન અને નિકોબાર ટાપુનો પ્રવાસ ના કરવાની સલાહ આપવામાં આવી છે.
તમામ પર્યટન સુવિધાઓ જેવી કે દરિયા કિનારાના સ્થળો, જેટ્ટી, ઇકો-ટૂરિઝમ સાઇટ્સ અને વોટર સ્પોર્ટ્સ પ્રવૃત્તિઓ બંધ રહેશે. બધા ટૂર ઓપરેટરો આ મુજબ તેમના ગ્રાહકોને સૂચના આપી શકે છે.
SD/GP/RP
(Visitor Counter : 127